fi en en es en pt es fi fi fi en en en fi fi fi it fi sq it fi fi hbs_lat fi fi fi fi fi fi et fi fi fi fi en tr fi fi fi it fi fi fi en nl fi fi fi fi fi fi fi fi fi fi fi fi pt fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fr bo fi de fi de fi fi da en fi da en fi fi fi en fi da en fi fi fi fi fi fi fi fi fi fi fi it fi fi fi it it fi fi fi fi fi fi fi fi fi fi fi fi fi fi fi fi fi it it fi it it fi fi fi fi fi en en es en pt es fi de fi fi fi fi fi fi fi fi fi fi fi fi en fi fi en fi it fi sq it fi fi hbs_lat fi fi fi fi fi en fi ca fi fi fi fi
Liian herkkä potee outoja oireita, turta ei tunne mitään – tasapaino löytyy harjoittelemalla | Hyvä Terveys
Kiihdyttääkö jokainen keksimäsi  katastrofiajatus kehomielesi taistele-pakene-tilaan vai vaihtoehtoisesti tilaan, jossa se ei reagoi silloinkaan, kun pitäisi. Tässä harjoitus, joka rauhoittaa ja näyttää polun kehoyhteyteen.
Osa tunnistaa itsekin sen, että kehokokemukset ovat vieraita, kertoo psykologi ja psykoterapeutti Minna Martin, joka on erikoistunut psykofyysiseen psykoterapiaan.
– He saattavat kutsua itseään järki-ihmiseksi tai ”puhuvaksi pääksi”. Kaikki kehon kokemukset ovat outoja tai ne ohitetaan.
Toisessa ääripäässä ovat ihmiset, jotka tarkkailevat huolestuneesti koko ajan kaikkia tuntemuksiaan.
– He saattavat pelätä sairauksia tai olla vakuuttuneita olevansa vaarassa. Oudoilta tuntuvat tuntemukset nostavat ahdistuksen pintaan.
Tällaiset tuntemukset ja oireet voivat johtua ”liiasta herkkyydestä”
sydämen tykyttämistä, kurkun kuristamista,
Pelokas ihminen alkaa herkästi maalata pirua seinälle ja toistaa kehosuhteessaan varhain opittuja malleja.
– Laiminlyömme itseämme aikuisena juuri samoin kuin meidän tarpeemme on lapsena ohitettu. Silloin esimerkiksi stressi pääsee pitkittymään, vaikka keho olisi lähettänyt hälytysmerkkejä jo pitkään, Martin sanoo.
Kehon kuuntelua ja oman olemisen tiedostamista voi onneksi oppia milloin vain.
– Asian tiedostaminen edellyttää pysähtymistä, huomion suuntaamista sisäänpäin.
– Moni on löytänyt itsensä äärelle mindfulnessin, hengitysterapian, joogan, pilateksen, asahin, kehoterapian, psykofyysisten terapioiden tai muiden vastaavien metodien avulla, Martin kertoo.
Tietoinen läsnäolo on osoittautunut yhdeksi tehokkaimmista näyttöön perustuvista keinoista kehotietoisuuden lisäämisessä.
Kun ihminen tiedostaa kehonsa ja sen tapahtumat, hänellä on mahdollisuus tulla sellaiseksi kuin on, ensisijassa itselleen eikä niinkään muille.
Sen sijaan liiallinen ripustautuminen mielen sisäiseen ”kohinaan” voi merkittävästi rajoittaa kykyämme kytkeytyä itseemme ja sitä kautta toisiimme.
Jos taas kehosuhde jää ulkokohtaiseksi, saattaa jumiutua ajatukseen, että pitäisi olla muiden toiveiden tai kauneusihanteiden mukainen.
– Elävyyden kokemus tulee aina sisältä päin, ei ulkoa, esimerkiksi peilikuvan kautta, Minna Martin valaisee. ◆
Kokeile harjoitusta: MITÄ MINULLE KUULUU?
Istu jalat tukevasti lattialla ja sulje hetkeksi silmäsi. Kädet voivat levätä sylissä.
Aloita kuuntelemalla tuntemuksia kasvoilla, hellitä lihasjännityksiä otsalta, silmien ympäriltä, poskilta ja leuoista.
Jokaisella uloshengityksellä voit hellittää uudelleen. Jatka samaa hellittämistä rintakehän yläosan alueella ja anna vähitellen koko vartalon etupuolen rauhoittua. Ei tarvitse tehdä tai osata mitään, olla vain.
Pane merkille erilaisia kehon aistimuksia ja tuntemuksia, ja anna niiden vain olla. Jos mieli alkaa hätääntyä jostain tuntemuksesta tai ajatuksesta, voit rauhoittaa itseäsi sanomalla mielessä ”ei ole mitään hätää”.
Kuuntele hetki hengityksen rytmiä tai painon tunnetta jalkapohjien päällä. Pienen hetken jälkeen voi liikutella sormia ja varpaita, kiskotella ja haukotella.
Näin voit vähitellen oppia kuulostelemaan omia olotiloja ja tuntemuksia: kuin pysähtyisit sen äärelle, mitä itselle oikeastaan kuuluu.
Asiantuntija: Minna Martin, psykologi ja psykoterapeutti.
Tämä artikkeli on ilmestynyt Hyvä terveys -lehdessä. Tilaajana voit lukea kaikki numerot maksutta digilehdet.fi-palvelusta
Painonhallintakin helpottuu, jos kuuntelet kehoasi
Näin kehosi toipuu, kun lopetat tupakoinnin
Kirjaudu tai rekisteröidy kommentoidaksesi
Yksi nerokas liike vahvistaa vatsalihaksia häkellyttävän nopeasti - eron huomaa jo muutamassa viikossa
Lihasvoima alkaa huveta jo kolmekymppisenä - lyömättömän helppo liike vahvistaa tehokkaasti pakaroita ja reisiä
Miten saa timmit pakarat? Fysioterapeutti näyttää täsmätreenin
Rintaranka ja lonkankoukistajat jumissa istumisesta? Tällä liikkeellä saat kaksi kärpästä yhdellä iskulla
Tästä ei lihastreeni enää helpotu: neljän liikkeen jumppa koko kropalle viidessä minuutissa
Pikatesti: Espooseen avautui valtakunnan kiinnostavin pizzeria
Sisältö jatkuu mainoksen alla
Lola Odusoga: ”Suojelen mieltäni, jotta voin paremmin”
Sinulle tilaaja – arvomme 1000 euron S-ryhmän lahjakortin
Yksi nerokas liike vahvistaa vatsalihaksia häkellyttävän nopeasti - eron huomaa jo muutamassa viikossa
Housut kastuvat aina vain helpommin – mistä apua virtsankarkailuun?
Lihasvoima alkaa huveta jo kolmekymppisenä - lyömättömän helppo liike vahvistaa tehokkaasti pakaroita ja reisiä
Kannattaako ihoa kuivaharjata, jos kädet ja jalat hilseilevät?
Kirjailija Outi Pakkanen: "Voimasana auttaa, kun suututtaa"
Katkaise haitallisten ajatusten kierre – saat suojaa ahdistukselta
Äänestä paras juttu numerosta 11/2022 ja osallistu arvontaan!
Go to the top
Lue Hyvä Terveys laitteella kuin laitteella missä ikinä tahdotkin.
© Sanoma Media Finland Oy
Main menu (Full structure)